
บทที่ 4
หลักการปฏิบัติการป้องกันและบรรเทาสาธารณภัยจังหวัด

4.1
วัตถุประสงค์
 
4.1.1 เพื่อวางระบบในการป้องกันและบรรเทาสาธารณภัยแบบบูรณาการและมีความเป็นเอกภาพในการบังคับบัญชา
 
4.1.2 เพื่อการจัดทำแผนการป้องกันและบรรเทาสาธารณภัย สามารถนำมาตรการในการลดหรือหลีกเลี่ยงไม่ให้เกิดสาธารณภัย มาใช้อย่างมีประสิทธิภาพ 

4.1.3 เพื่อช่วยเหลือชีวิตและทรัพย์สินของประชาชนให้ปลอดภัยจากสาธารณภัยได้อย่างรวดเร็วและทั่วถึง
4.2
นิยามศัพท์
 
4.2.1
สาธารณภัย หมายถึง อัคคีภัย วาตภัย อุทกภัย ภัยแล้ง โรคระบาดในมนุษย์โรคระบาดสัตว์         โรคระบาดสัตว์น้ำ การระบาดของศัตรูพืช ตลอดจนภัยอื่นๆ อันมีผลกระทบต่อสาธารณชนไม่ว่าเกิดจากธรรมชาติ มีผู้ทำให้เกิดขึ้น อุบัติเหตุ หรือเหตุอื่นใด ซึ่งก่อให้เกิดอันตรายแก่ชีวิต ร่างกายของประชาชน หรือความเสียหายแก่ทรัพย์สินของประชาชน หรือของรัฐ และให้หมายความรวมถึงภัยทางอากาศ และการก่อวินาศกรรมด้วย
 
4.2.2
ระดมสรรพกำลัง หมายถึง การดำเนินการเพื่อรวบรวมและจัดระเบียบทรัพยากร ทำให้ทรัพยากรอยู่ในลักษณะพร้อมที่จะนำไปใช้ และใช้ทรัพยากรที่เตรียมไว้แล้วนั้น สนองความต้องการที่จะเกิดขึ้นในการป้องกันและบรรเทาสาธารณภัย

 
4.2.3
หน่วยงานของรัฐ หมายถึง ส่วนราชการ รัฐวิสาหกิจ องค์การมหาชน และหน่วยงานอื่นของรัฐ แต่ไม่หมายความรวมถึงองค์กรปกครองส่วนท้องถิ่น
 
4.2.4
องค์กรปกครองส่วนท้องถิ่น หมายถึง องค์การบริหารส่วนตำบล เทศบาล องค์การบริหารส่วนจังหวัด และองค์กรปกครองส่วนท้องถิ่นอื่นที่มีกฎหมายจัดตั้ง
 
4.2.5
องค์กรปกครองส่วนท้องถิ่นแห่งพื้นที่ หมายถึง องค์การบริหารส่วนตำบล เทศบาล และองค์กรปกครองส่วนท้องถิ่นอื่นที่มีกฎหมายจัดตั้ง แต่ไม่หมายความรวมถึงองค์การบริหารส่วนจังหวัด

 
4.2.6
อำเภอ หมายความรวมถึงกิ่งอำเภอ 
 
4.2.7
นายอำเภอ หมายความรวมถึงปลัดอำเภอผู้เป็นหัวหน้าประจำกิ่งอำเภอ
 
4.2.8
ผู้บัญชาการป้องกันและบรรเทาสาธารณภัยแห่งชาติ หมายถึง รัฐมนตรีว่าการกระทรวงมหาดไทย

 
4.2.9
รองผู้บัญชาการป้องกันและบรรเทาสาธารณภัยแห่งชาติ  หมายถึง ปลัดกระทรวงมหาดไทย

 
4.2.10
ผู้อำนวยการกลาง  หมายถึง  อธิบดีกรมป้องกันและบรรเทาสาธารณภัย 
 
4.2.11
ผู้อำนวยการจังหวัด  หมายถึง  ผู้ว่าราชการจังหวัด
 
4.2.12
รองผู้อำนวยการจังหวัด  หมายถึง  นายกองค์การบริหารส่วนจังหวัด
 
4.2.13
ผู้อำนวยการอำเภอ  หมายถึง  นายอำเภอ
 
4.2.14
ผู้อำนวยการท้องถิ่น  หมายถึง  นายกองค์การบริหารส่วนตำบล ,นายกเทศมนตรี , และหัวหน้าผู้บริหารองค์กรปกครองส่วนท้องถิ่นแห่งพื้นที่อื่น
 
4.2.15
ผู้ช่วยผู้อำนวยการท้องถิ่น  หมายถึง ปลัดองค์กรปกครองส่วนท้องถิ่น
 
4.2.16
ผู้บัญชาการเหตุการณ์  หมายถึง เป็นผู้ที่มีอำนาจสูงสุด และเป็นผู้รับผิดชอบการปฏิบัติงานแก้ไขปัญหาสาธารณภัยที่เกิดขึ้นจนกว่าจะมีการมอบอำนาจนั้นๆ ให้แก่ผู้อื่นหรือหน่วยงานอื่นต่อไป

4.2.17
เจ้าพนักงาน หมายถึง ผู้ซึ่งได้รับแต่งตั้งให้ปฏิบัติหน้าที่ในการป้องกันและบรรเทาสาธารณภัยในพื้นที่ต่างๆ ตามพระราชบัญญัติป้องกันและบรรเทาสาธารณภัย พ.ศ.2550
 
4.2.18
อาสาสมัคร หมายถึง อาสาสมัครป้องกันภัยฝ่ายพลเรือน 
 
4.2.19
กองอำนวยการป้องกันและบรรเทาสาธารณภัยจังหวัด หมายถึง หน่วยงานที่จัดตั้งขึ้น เพื่อทำหน้าที่ช่วยเหลือผู้อำนวยการจังหวัดในการป้องกันและบรรเทาสาธารณภัย
 
4.2.20
กองอำนวยการป้องกันและบรรเทาสาธารณภัยอำเภอ หมายถึง หน่วยงานที่จัดตั้งขึ้น เพื่อทำหน้าที่ช่วยเหลือผู้อำนวยการอำเภอในการป้องกันและบรรเทาสาธารณภัย
 
4.2.21
กองอำนวยการป้องกันและบรรเทาสาธารณภัยท้องถิ่นแห่งพื้นที่ หมายถึง หน่วยงานที่จัดตั้งขึ้นเพื่อช่วยเหลือผู้อำนวยการท้องถิ่นในการป้องกันและบรรเทาสาธารณภัยในเขตเทศบาลหรือ  องค์การบริหารส่วนตำบล 
4.3
หลักการปฏิบัติ
 
4.3.1
กองอำนวยการป้องกันและบรรเทาสาธารณภัยในแต่ละระดับรับผิดชอบในการป้องกันและบรรเทาสาธารณภัยแก่ชีวิตทรัพย์สินของประชาชนและของรัฐ ตลอดจนการฟื้นฟูบูรณะสิ่งเสียหายอันเนื่องมาจาก     สาธารณภัยตามระดับความรุนแรงของสาธารณภัย
 
4.3.2
การเผชิญเหตุ หน่วยงานที่มีหน้าที่ในการเผชิญเหตุในพื้นที่ มีอำนาจหน้าที่ในการเข้าระงับบรรเทาสาธารณภัยให้ยุติโดยเร็ว ได้แก่ กองอำนวยการป้องกันและบรรเทาสาธารณภัยเทศบาล กองอำนวยการป้องกันและบรรเทาสาธารณภัยองค์การบริหารส่วนตำบล 
 
4.3.3
การอำนวยการ หน่วยงานที่มีหน้าที่ในการอำนวยการในการป้องกันและบรรเทาสาธารณภัย ได้แก่ กองอำนวยการป้องกันและบรรเทาสาธารณภัยอำเภอ กองอำนวยการป้องกันและบรรเทาสาธารณภัยจังหวัด ตามลำดับ โดยขึ้นอยู่กับขนาดและความรุนแรงและขีดความสามารถในการจัดการกับสาธารณภัยที่เกิดขึ้น หรืออาจจะเกิดขึ้น ผู้อำนวยการในแต่ละระดับที่มีอำนาจหน้าที่ในการอำนวยการเป็นผู้ที่สามารถสั่งการในเหตุการณ์ที่เกิดขึ้นในพื้นที่รับผิดชอบเหนือหน่วยงานที่เข้าร่วมการปฏิบัติทั้งสิ้น
 
4.3.4
การให้ความช่วยเหลือ หน่วยงานที่มีขีดความสามารถที่จะให้ความช่วยเหลือการปฏิบัติงานของกองอำนวยการการป้องกันและบรรเทาสาธารณภัยที่ประสบสาธารณภัยได้ จึงกำหนดให้หน่วยที่ช่วยเหลือ     ในการป้องกันและบรรเทาสาธารณภัยขึ้นอยู่กับสถานการณ์ ประสิทธิภาพ และศักยภาพ ของหน่วยงานนั้นๆ  
ได้แก่ กองอำนวยการป้องกันและบรรเทาสาธารณภัยเขตท้องที่ใกล้เคียง กระทรวง ทบวง กรม หน่วยงานภาครัฐ รัฐวิสาหกิจ และหน่วยงานในสังกัดองค์กรประชาชน และประชาชนทั่วไป เมื่อหน่วยงานให้การสนับสนุนได้รับการร้องขอให้รีบดำเนินการให้การสนับสนุนไปยังกองอำนวยการป้องกันและบรรเทาสาธารณภัยที่ร้องขอ โดยให้เจ้าหน้าที่ผู้ที่มีหน้าที่สนับสนุนการปฏิบัติการป้องกันและบรรเทาสาธารณภัยมีหน้าที่ดำเนินการตามคำสั่งของผู้อำนวยการในพื้นที่ที่เกิดเหตุ
 
4.3.5
การจัดตั้งระบบการสื่อสาร ในการรับและแจ้งข่าวระหว่างหน่วยงานต่างๆ ไว้ตั้งแต่ยามปกติ โดยสามารถรับและแจ้งข่าวซึ่งกันและกันได้สะดวกรวดเร็ว ทันเหตุการณ์และโดยต่อเนื่องตลอด 24 ชั่วโมง ดังนี้
  


(1)
กองอำนวยการป้องกันและบรรเทาสาธารณภัยจังหวัดกับหน่วยป้องกันภัยฝ่ายทหารในเขตพื้นที่รับผิดชอบ
 


(2) กองอำนวยการป้องกันและบรรเทาสาธารณภัยจังหวัดศรีสะเกษกับกองอำนวยการป้องกันและบรรเทาสาธารณภัยอำเภอ กองอำนวยการป้องกันและบรรเทาสาธารณภัยเทศบาล กองอำนวยการป้องกันและบรรเทาสาธารณภัยองค์การบริหารส่วนตำบล 

 
4.3.6
การอพยพประชาชนและส่วนราชการ ดำเนินการในส่วนที่เกี่ยวข้องกับการอพยพประชาชนและส่วนราชการ โดยให้กองอำนวยการป้องกันและบรรเทาสาธารณภัยทุกระดับ อพยพประชาชนและส่วนราชการ ไปยังพื้นที่ปลอดภัยตามแผนการอพยพ ภายใต้การสั่งการของผู้อำนวยการในความรับผิดชอบในเขตพื้นที่นั้น และแจ้งให้กองอำนวยการป้องกันและบรรเทาสาธารณภัยชั้นเหนือขึ้นไปทราบทันที 

4.4
ระดับความรุนแรงของสาธารณภัย
 
4.4.1
ความรุนแรงระดับ 1 สาธารณภัยที่เกิดขึ้นทั่วไปหรือมีขนาดเล็ก
 


ผู้อำนวยการท้องถิ่น ผู้อำนวยการอำเภอ สามารถควบคุมสถานการณ์และจัดการระงับภัยได้โดยลำพัง
 
4.4.2
ความรุนแรงระดับ 2 
สาธารณภัยขนาดกลาง
 


ผู้อำนวยการในระดับ 1 ไม่สามารถควบคุมสถานการณ์ได้ ผู้อำนวยการจังหวัด เข้าควบคุมสถานการณ์
 
4.4.3
ความรุนแรงระดับ 3
สาธารณภัยขนาดใหญ่ที่มีผลกระทบรุนแรงกว้างขวาง หรือสาธารณภัยที่จำเป็นต้องอาศัยผู้เชี่ยวชาญหรืออุปกรณ์พิเศษ
 


เป็นสาธารณภัยขนาดใหญ่ที่มีพื้นที่เสียหายเป็นบริเวณกว้างขวางหรือสถานการณ์ของสาธารณภัย ที่เกิดขึ้นจำเป็นต้องอาศัยผู้เชี่ยวชาญหรืออุปกรณ์พิเศษต้องระดมความช่วยเหลือจากทุกส่วนราชการ ภาคเอกชนและผู้เชี่ยวชาญเฉพาะด้าน ผู้อำนวยการจังหวัดไม่สามารถควบคุมและระงับสาธารณภัยได้ต้องอาศัยความร่วมมือ จากหน่วยงานภายนอกพื้นที่  ให้ผู้อำนวยการกลางและ/ หรือ ผู้บัญชาการป้องกันและบรรเทา       สาธารณภัยแห่งชาติ หรือผู้ได้รับมอบหมายเป็นผู้บัญชาการเหตุการณ์เข้าควบคุมสถานการณ์

4.4.4
ความรุนแรงระดับ 4 
สาธารณภัยขนาดใหญ่ที่มีผลกระทบร้ายแรงอย่างยิ่ง 




เป็นสาธารณภัยขนาดใหญ่มากเป็นพิเศษ ที่มีผลกระทบร้ายแรงอย่างยิ่งต่อชีวิตทรัพย์สินและขวัญกำลังใจของประชาชนทั้งประเทศ หรือเป็นสถานการณ์ฉุกเฉินผู้บัญชาการการป้องกันและบรรเทาสาธารณภัยแห่งชาติไม่สามารถที่จะควบคุมสถานการณ์และระงับภัยได้ นายกรัฐมนตรีหรือรองนายกรัฐมนตรี             ที่นายกรัฐมนตรีมอบหมาย จะเป็นผู้บัญชาการเหตุการณ์เข้าควบคุมสถานการณ์
4.5 แนวทางการปฏิบัติในการป้องกันและบรรเทาสาธารณภัยร่วมกับหน่วยทหาร 

 
4.5.1
หลักการปฏิบัติ
 


กองอำนวยการป้องกันและบรรเทาสาธารณภัยจังหวัดศรีสะเกษ ประสานการปฏิบัติในการป้องกันและบรรเทาสาธารณภัยในเขตพื้นที่รับผิดชอบของตนร่วมกับหน่วยทหารในพื้นที่ที่เกี่ยวข้อง
 
4.5.2
แนวทางปฏิบัติ
 


(1)
ในการดำเนินการป้องกันและบรรเทาสาธารณภัยกับหน่วยทหาร ได้จัดทำบันทึกข้อตกลงระหว่างจังหวัดศรีสะเกษกับมณฑลทหารบกที่  22  อุบลราชธานี  ตามมาตรา 46 แห่งพระราชบัญญัติป้องกันและบรรเทาสาธารณภัย พ.ศ.2550
 


(2)
เมื่อเกิดเหตุสาธารณภัยขึ้นให้ดำเนินการเป็นไปตามบันทึกข้อตกลงที่จัดทำขึ้น
 


(3)
เมื่อมีการประกาศกฎอัยการศึก หรือประกาศสถานการณ์ฉุกเฉิน หรือมีคำสั่งจากผู้บัญชาการป้องกันและบรรเทาสาธารณภัยแห่งชาติ หรือมีคำสั่งจากรองผู้บัญชาการป้องกันและบรรเทาสาธารณภัยแห่งชาติ กองอำนวยการป้องกันและบรรเทาสาธารณภัยจังหวัดจะปรับสภาพเป็นศูนย์ปฏิบัติการพิทักษ์พื้นที่ส่วนหลังจังหวัดและขึ้นทางยุทธการกับฝ่ายทหาร
4.6
ความสอดคล้องในการปฏิบัติการกับแผนอื่น
 
แผนการป้องกันและบรรเทาสาธารณภัยจังหวัดเป็นการดำเนินการป้องกันภัยในเขตพื้นที่จังหวัด ตามพระราชบัญญัติการป้องกันและบรรเทาสาธารณภัย พ.ศ.2550 มีเป้าหมายหลัก เพื่อป้องกันมิให้เกิดภัยร้ายแรงขึ้นจนก่อความเสียหายต่อชีวิตและทรัพย์สินของประชาชนหรือของรัฐ หรือหากเกิดภัยร้ายแรงขึ้นต้องสามารถบรรเทาอันตรายหรือลดความเสียหายที่อาจเกิดขึ้นให้เหลือน้อยที่สุด ดังนั้น การที่จะดำเนินงานให้บรรลุเป้าหมายได้สิ่งที่สำคัญที่สุดคือการเตรียมความพร้อมของทุกฝ่ายที่เกี่ยวข้อง ตั้งแต่ระดับจังหวัดจนถึงระดับท้องที่ 

การจัดทำแผนการป้องกันและบรรเทาสาธารณภัยจังหวัด ก็เป็นการจัดเตรียมความพร้อมอีกขั้นตอนหนึ่ง ที่ต้องกำหนดหลักการปฏิบัติให้สอดคล้องกับการประเมินความเสี่ยงภัย และสอดคล้องในการปฏิบัติกับแผนอื่นๆ ด้วย เพื่อการป้องกันและบรรเทาสาธารณภัยจะได้ดำเนินการไปในกรอบทิศทางเดียวกันอย่างเป็นระบบ และมีความเป็นเอกภาพในการปฏิบัติตามแผนฯ ซึ่งการจัดทำแผนฯ จังหวัดต้องสอดคล้องกับแผนอื่น ดังนี้
 
4.6.1
แผนปฏิบัติการลดความเสี่ยงจากภัยพิบัติแห่งชาติในเชิงยุทธศาสตร์ พ.ศ.2553-2562
 


(Startegic Nationnal Action Plan : SNAP)

 
4.6.2
นโยบายการเตรียมพร้อมแห่งชาติ 
 
4.6.3
แผนพัฒนาเศรษฐกิจและสังคมแห่งชาติ ฉบับที่ 10 (พ.ศ 2550-2554)
 
4.6.4
แผนการป้องกันและบรรเทาสาธารณภัยแห่งชาติ พ.ศ. 2553-2557
 
4.6.5
แนวนโยบายรัฐบาล
 
4.6.6
แผนยุทธศาสตร์ของกลุ่มจังหวัด
 
4.6.7
แผนพัฒนาจังหวัดศรีสะเกษ  ปี (พ.ศ. 2553-2556)
 
4.6.8
แผนแม่บทการอพยพประชาชนในพื้นที่เสี่ยงภัยจากดินถล่มและน้ำท่วมฉับพลัน  

 
4.6.9
แผนแม่บทการป้องกันและให้ความช่วยเหลือผู้ประสบภัยจากอุทกภัย วาตภัย และโคลนถล่ม ( ระยะ 5 ปี )
 
4.6.10
แผนแม่บทพัฒนาความปลอดภัยด้านอัคคีภัยแห่งชาติ (Master Plan of National Fire Safety 

 


Development)

4.6.11
แผนแม่บทความปลอดภัยทางถนน พ.ศ.2552-2555
 
4.6.12
แผนปฏิบัติการป้องกันและบรรเทาสาธารณภัยแบบบูรณาการระดับกระทรวง
แผนภูมิที่ 4.1 โครงสร้างการบังคับบัญชาในภาวะปกติ
แผนภูมิที่ 4.2  โครงสร้างการบังคับบัญชาในภาวะไม่ปกติ หรือยามสงคราม












            หน่วยเผชิญเหตุในพื้นที่



แผนภูมิที 4.3  การประสานการปฏิบัติขณะเกิดสาธารณภัย
             ________________________




































































































































สาธารณภัย


















































กองบัญชาการป้องกันและ


บรรเทาสาธารณภัยแห่งชาติ





หน่วยสนับสนุน


กระทรวงกลาโหม


องค์กรเอกชน ประชาชน





หน่วยสนับสนุน


กระทรวง ,กรม ,


หน่วยงานของรัฐ,รัฐวิสาหกิจ














    


    กองอำนวยการป้องกันและ


บรรเทาสาธารณภัยจังหวัด


ศรีสะเกษ





หน่วยสนับสนุน


มณฑลทหารบกที่ 22 , 


หน่วยพัฒนาการเคลื่อนที่ 53,


ทหารพรานที่ 23


องค์กรเอกชน ประชาชน








หน่วยสนับสนุน


กอ.ปภ.จ. ,


กระทรวง ,กรม ,องค์กรปกครองส่วนท้องถิ่น,หน่วยงานของรัฐ, รัฐวิสาหกิจ








  


    กองอำนวยการป้องกันและ 


    บรรเทาสาธารณภัยอำเภอ 


22 แห่ง





หน่วยสนับสนุน


หน่วยพัฒนาการเคลื่อนที่ 53,


ทหารพรานที่ 23 ,ตชด.ที่ 224


องค์กรเอกชน ประชาชน





หน่วยสนับสนุน


กอ.ปภ.อำเภอ และราชการ


บริหารส่วนท้องถิ่นข้างเคียง








กองอำนวยการป้องกันและบรรเทาสาธารณภัย


เทศบาล  20 แห่ง  /


องค์การบริหารส่วนตำบล  191  แห่ง











